Ҡәнәғәтуллиндар өс ул һәм дүрт ҡыҙ тәрбиәләп үҫтерҙе. Мансур Яңы Балапан мәктәбендә уҡытты, оҙаҡ йылдар директор йөгөн тартты (үкенескә күрә, ул фани донъянан иртә китте), Ғәшүрә Межгорьела балаларға математика серҙәрен өйрәтә, Әлзирә Белоретта башҡорт теле һәм әҙәбиәтенән белем бирә, өсөһө лә «Башҡортостандың мәғариф алдынғыһы» тигән маҡтаулы исемгә лайыҡ. Гөлдәр – Белоретта, Шәүрә – Таштимерҙә башланғыс кластар уҡытыусыһы, Закир – Учалы мәктәптәренең береһендә директор, «Рәсәй Федерация­һының дөйөм белем биреүҙең почетлы хеҙмәткәре» исемен йөрөтә, Сәлих Яңы Балапанда уҡыта. Бөгөн бөтә балалары ла үҙаллы тормош ҡороп, балалар үҫтереп, ата-әсә өлгөһөндә матур донъя көтә.